पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में बढ़ रहे कोरोना संक्रमण के बीच सोमवार से पुलिस व प्रशासन ने सक्रिय हो गया है। रेड अलर्ट जन अनुशासन पखवाडे़ के तहत जारी गाइड लाइन की पालना में पुलिस व प्रशासन सुबह से ही सड़कों व मुख्य बाजार में नजर आया। सुबह आला अधिकारियों ने रूट मार्च निकाल कर लोगों को जागरूक भी किया। साथ ही कोरोना गाइड लाइन के उल्लंघन पर कार्रवाई भी की गई।
जिला कलक्टर प्रकाश राज पुरोहित, पुलिस महानिरीक्षक एस. सेंगाथिर, पुलिस अधीक्षक जगदीश प्रसाद शर्मा सहित पुलिस जवानों ने घोड़ों, मोटरसाइकिल व पैदल मार्च नकाल कर लोगों को कोरोना गाइड लाइन की पालना करने का आह्वान किया। मास्क लगाने, सोशल डिस्टेंसिंग रखने के साथ गाइड लाइन की पालना करने के लिए माइक पर अनाउंस किया। रूट मार्च कोतवाली थाने के बाहर से रवाना हुआ, जो शहर के विभिन्न मार्गों से निकाला गया।
इस दौरान एक ही जगह बैठकर फल-सब्जी बैठने वालों को हटाने की कार्रवाई की, वहीं आगरा गेट सब्जी मंडी पूरी तरह बंद नजर आई। बाजारों में खुली दुकानों पर भी सोशल डिस्टेंसिंग दिखाई दी। सख्ती के कारण सुबह से ही लोगों की आवाजाही भी कम देखी गई। किराणे की दुकान, दूध, डेयरी, फल-सब्जी, पेट्रोल पम्प, कृषि दुकानें सुबह 6 बजे से 11 बजे तक खोली गई है। रामंगज मंडी खुली है, लेकिन आगरा गेट सब्जी मंडी को बंद रखा गया है और वाहनों व हाथ ठेलों के जरिए ही घूम घूम कर बिक्री की इजाजत दी गई है।
पुलिस व प्रशासन ने सुबह से ही क्षेत्रों का दौरा शुरू कर दिया। इस दौरान गाइड लाइन का उल्लंघन करने वालों के खिलाफ कार्रवाई भी की। सुबह 11 बजे तक बाजारों व मुख्य मार्ग पर चहल पहल कम ही देखी गई। आज से बेवजह बाहर घूमने वालों को RT-PCR रिपोर्ट निगेटिव नहीं आने तक संस्थागत क्वारेंटाइन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn